૧૯૯૦માં ભાઈ કી મૌત કા બદલા લઈને ૧૪ વર્ષની જેલની સજા કાપી ચૂકેલો અજય મહેરા (સની દેઓલ) આજે એકલો છે. ભૂતકાળની ભૂતાવળોથી બચવા સાઇકિયાટ્રિસ્ટ ડૉ. રિયા (સોહા અલી ખાન)એ આપેલી ઍન્ટિ-ડિપ્રેશનની ગોળીઓ ગળતો રહે છે. લેકિન તેણે સચ્ચાઈનો દામન નથી છોડ્યો. હવે તે ‘સત્યકામ’ નામની ઇન્વેસ્ટિગેટિવ જર્નલિઝમની વેબસાઇટ ચલાવે છે. સાઇડમાં પોતાની પ્રાઇવેટ જસ્ટિસ લીગ પણ ચલાવે છે જેમાં ગુનેગારોને પોતાના ઢાઇ કિલો કા હાથનો પરચો બતાવીને અદાલતની આબરૂ બચાવે છે.